tomron87/hebrew-wikipedia-sentences-corpus huggingface dataset:
אביו היה כומר בפטיסטי וכילד לקח וולן שיעורי פסנתר וכינור.
הוצע לו מלגה לשחק בייסבול בקולג', אך לאחר פציעה בחר להמשיך במוזיקה במקום.
בשנת 2014, וולן השתתף בעונה השישית של תוכנית המציאות The Voice.
החונך שלו היה אשר ולאחר מכן אדם לוין.
במהלך תקופתו של וולן ב-The Voice, הוא החל לעבוד עם סרחיו סאנצ'ס מלהקת הרוק מאטום סמאש, שהציג בפניו את ביל ריי ופול טראסט מהלייבל "פנסייה רקורדס".
בשנת 2015, חתם וולן בלייבל והקליט קטלוג של שירים שהביא למיני-אלבום בן חמישה שירים בשם Stand Alone.
במהלך מפגשי הקלטה אלו, פגש וולן את דומיניק פרוסט (גיטרה), מארק "טאקו" אננינו (תופים) ולוק "קאובוי" רייס (בס), שהפכו לחלק מלהקתו בהופעות.
ב-24 באוגוסט, הוציא את Stand Alone, מתוכו הסינגל המוביל "Spin You Around", שיצא כסינגל הראשון של וולן בלייבל פנסייה רקורדס.
במהלך 2015, החל וולן לעבוד עם דירק המסאת מ-Hard 8 Working Group Management, ששיתף פעולה עם וולן לאחר מכן במסגרת חברת התקליטים "ביג לאוד רקורדס".
בסוף 2016 חתם וולן בחברת ביג לאוד רקורדס, חברת תקליטים בבעלות המפיק המוזיקלי ג'ואי מוי.
את סינגל הבכורה שלו, "The Way I Walk", הוציא זמן קצר לאחר מכן.
ב-27 באפריל 2018 הוציא וולן את אלבום הבכורה שלו, If I Know Me.
האלבום הגיע למקום הראשון במצעד אלבומי הקאנטרי של הבילבורד, ולמקום ה-13 במצעד הבילבורד 200.
ב-8 בינואר 2021 הוציא את אלבומו השני, Dangerous: The Double Album, מתוכו שני הסינגלים "More Than My Hometown" ו-"", שזכו להצלחחה במצעדי הבילבורד.
האלבום עצמו הגיע למקום הראשון במצעד הבילבורד 200.
אלבומו השלישי, One Thing at a Time, יצא לאור במרץ 2023, והגיע למקום הראשון במצעד הבילבורד 200. הסינגל "Last Night" מתוך האלבום הגיע למקום הראשון במצעד הבילבורד הוט 100.
שיר "Love Somebody" הגיע למקום הראשון במצעד הבילבורד הוט 100 באוקטובר 2024.
באפריל 2025 וולן ופוסט מאלון שיתפו פעולה שוב בשיר חדש בשם "I Ain't Comin' Back", שיהיה חלק מהאלבום הקרוב של וולן, I'm The Problem.
זהו שיתוף הפעולה השני בין השניים, לאחר הלהיט "I Had Some Help".
מורגן פלוס 6 היא מכונית ספורט-קבריולה המוגדרת כמכונית רודסטר בסגנון מכונית רטרו, המיוצרת על ידי יצרנית הרכב "Morgan Motor Company" הבריטית משנת 2019 בבריטניה.
"מורגן פלוס 6" הוצג לראשונה בתערוכת הרכב הבין-לאומית של ז'נבה בז'נבה במרץ 2019.
ה"מורגן פלוס 6" מבוססת על פלטפורמת אלומיניום מלוכדת חדשה המשויכת למסגרת עץ הנקראת "דור ה-CX", ומציעה קשיחות פיתול מוגברת ב-100% בהשוואה לפלטפורמת האלומיניום הקודמת ששימשה דגמי מורגן אחרים.
בסיס הגלגלים מורחב ב-20 מ"מ, מה שתורם לעלייה של 31% במרחב הפנימי.
קיבולת מכל דלק: 46 ליטר.
מורגן ג'יימס פרייר הוא כדורגלן גיאני-אנגלי, המשחק בעמדת החלוץ בא.א.ל.
פרייר התחיל את הקריירה שלו בקבוצת הילדים של ארסנל, בגיל 17 הצטרף למחלקת הנוער של ווטפורד ושנה לאחר מכן הצטרף לנוטינגהאם פורסט.
בשנת , פרייר הושאל לקטרינג טאון מליגת הכדורגל הדרומית לשלושה חודשים.
בהמשך הקריירה, פרייר שיחק בעיקר בקבוצות מהליגות הנמוכות באנגליה ביניהן: קריי וונדררס, בישופ'ס סטורטפורד, האמל המפסטאד טאון, בורהם ווד ודאגנהאם אנד רדברידג'.
באוגוסט , פרייר חתם בוולסול מהפוטבול ליג הראשונה.
ב-1 באוגוסט 2019, פרייר חתם בטרנמיר רוברס.
ב-21 בפברואר 2021, פרייר חתם במכבי פתח תקווה מליגת העל.
ב־2 ביולי 2021, פרייר חתם ל-3 שנים בעירוני קריית שמונה מליגת העל.
בקיץ חתם בנאקהון ראצ'סימה מליגת העל התאילנדית.
במרץ זומן לסגל נבחרת גיאנה לקראת המשחק נגד בסוף אותו החודש.
ב-21 במרץ 2025 ערך את הופעת הבכורה שלו בנבחרת בניצחון 2-3 נגד במסגרת מוקדמות מונדיאל 2026.
מורגן סוללה (בנורווגית: Morgan Sulele; נולד ב-19 בדצמבר 1991), הוא זמר-יוצר נורווגי.
סוללה נולד בשם מגנוס קלאוסן בבארום, נורווגיה.
בשנת 2015 הסינגל שלו Bare min הגיע למקום הראשון במצעד הפזמונים הנורווגי והיה שם במשך שישה שבועות.
הוא גם הגיע למקום ה-65 בשוודיה.
באותה שנה הוציא את האלבום Morgans kleineste.
את האלבום השני הוא הוציא בשנת 2016 והוא התברג למקום השני במצעד הפזמונים הנורווגי.
מורגן סוללה ממשך ליצור אך המוציא סינגלים שמצליחים בנוווגיה ומתברגים למקומות גבוהים במצעדים של המדינה.
בשנת 2020 הוא כתב שיר Seriøst שהגיע למקום ה-18 במצעד הפזמונים הנורווגי.
הוא היה שותף לכתיבת שיר "In my mind" עבור ג'ון לג'נד.
מורגן וייד היא זמרת-יוצרת, כותבת שירים אמריקאית.
מורגן וייד נולדה בפלויד, וירג'יניה שבארצות הברית.
היא החלה לכתוב שירים כסטודנטית בקולג', ובשנת 2018, היא גייסה מוזיקאים דרך קרייגסליסט כדי להקליט את אלבומה הראשון Puppets with My Heart, שנזקף לזכות האחים החורגים.
וייד סיפרה למגזין "רולינג סטון קאנטרי" שהיא קיבלה השראה לעשות זאת לאחר שנפרדה מהחבר שלה.
וייד סיפרה גם שהלחץ של סיבוב הופעות והקלטה עם האחים החורגים הובילו להתפתחותה של התמכרות לאלכוהול.
בשנת 2018, היא שימשה כמופע חימום עבור ג'ייסון איסבל בהופעה בעיר הולדתה.
טכנאי הגיטרה של אאיסבל תן את האלבום שלה לסאדלר ואדן, הגיטריסט בלהקת ה-400 Unit של איזבל.
ואדן והמפיק פול אברסולד עזרו לה להרכיב אלבום נוסף במהלך השנתיים הבאות.
האלבום, שכותרתו Reckless, יצא לאור על ידי חברת התקליטים "Thirty Tigers" בשנת 2021. מכר 3,000 עותקים בשבוע הראשון שלו, Reckless הגיע למקום ה-14 במצעד הבילבורד Heatseekers.
וייד סיפרה שפרסום האלבום נוצר בהשראת המאבקים שלה עם בריאותה הנפשית, מערכות יחסים קודמות ופיכחון.
מגזין "רולינג סטון קאנטרי" תיאר את האלבום שלויד יש "קצה מרופט של זמרת-יוצרת ששמה את אפה לאבן השחזה כבר זמן מה.
בקול כמו עור בלוי, ווייד מתאר מערכות יחסים נואשות וספונטניות שמרגישות הכי חזקות כשהן בנקודת השבירה שלהן."
ב-8 באפריל 2021, יצא לאור הסינגל הראשון "Wilder Days", מתוך האלבום Reckless.
בילי דוכס ממגזין "Taste of Country" תיאר את הנוכחות הווקאלית של ווייד בשיר כ"שריל קרואו קשוחה" וכינה את השיר "מורכב, עם אקורדים ודשדוש נוגה שצועק שברון לב, גם אם הסיפור שלה הוא במקרה הגרוע מהוסס ומהורהר".
ב-5 בינואר 2022, הוציאה את הסינגל "Run" כחלק מהמדורה מחודשת של האלבום Reckless.
בשנת 2023, בהיותה בת 27, נכללה ברשימת פורבס 30Under30.
מורגן מייקל דאגלס ספקטור הוא שחקן תיאטרון, קולנוע וטלוויזיה אמריקאי ממוצא יהודי.
ספקטור נולד בסנטה רוזה, השוכנת בצפון קליפורניה שבארצות הברית, וגדל בגרנוויל הסמוכה.
אביו של ספקטור הוא יהודי ממוצא אשכנזי.
סבתו מצד אביו הייתה שחקנית בתיאטרון היידיש ברובע התיאטראות בניו יורק.
אמו ממשפחה קתולית ממוצא אירי בעיקרה.
אביו הוא עורך דין במקצועו, ואמו עבדה בבתי ספר ציבוריים כמורה ולאחר מכן כמנהלת.
הוא שיחק לראשונה בתיאטרון קהילתי בגיל שמונה, ומאוחר יותר שיחק בהפקות של התיכון והמכללה בה למד.
לאחר שסיים את לימודיו בקולג' ריד, בפורטלנד, אורגון, הוא נרשם לבית הספר למשחק של תיאטרון הקונסרבטוריון האמריקאי, בסן פרנסיסקו, ולאחר מכן המשיך לעבוד בתיאטרון אזורי, בו שיחק בסיור ההופעות של המחזמר "מלך האריות".
הוא עבר לניו יורק בשנת 2006.
ב-2010 ערך ספקטור את הופעת הבכורה שלו בברודוויי בתפקיד רודולפו במחזה של ארתור מילר, "מראה מעל הגשר", תפקיד שהוא נקרא לשחק במפתיע לאחר שלוהק במקור לתפקיד קטן, כאשר השחקן שתוכנן לבצע את התפקיד נפצע במהלך ההצגות מקדימות.
בשנת 2012 הוא שיחק את התפקיד של בוריס בהפקת אוף ברודוויי של "The New Group" של המחזה " The Russian Transport", מאת אריקה שפר.
בשנת 2014 הוא כיכב יחד עם רבקה הול בברודוויי של "מאכינל" של המחזאית והעיתונאית סופי טרדוול.
הוא הופיע עם הול שוב ביוני 2017 במחזה "החיה" של קלייר ליזימור.
ובשנת 2016 בסרט הדרמה "כריסטין", ובסרט "אישור לשכב עם אחרים" בשנת 2017. ביולי אותה שנה לוהק לתפקיד ראשי בסדרת הטלוויזיה "הערפל" ששודרה בנטפליקס בשנת 2017.
בשנת 2018 כיכב ספקטור לצד אוליביה ויילד בדרמה "A Vigilante".
בשנת 2019, הוא שיחק בתפקיד ראשי לצד ג'ינה טורס בסדרת הדרמה המשפטית "פירסון", ספין-אוף של סדרת הטלוויזיה "Suits".
באותה שנה שיחק בתפקיד ראשי בעונה השביעית של סדרת הטלוויזיה עטורת הפרסים "הומלנד".
בשנת 2020, הוא כיכב במיני-סדרה של HBO, "הקנוניה נגד אמריקה" של פיליפ רות, לצד וינונה ריידר.
בשנת 2022, הוא החל לשחק בתפקיד ראשי לצד סינת'יה ניקסון וכריסטין ברנסקי בסדרת הטלוויזיה "העידן המוזהב".
בספטמבר 2015 התחתן ספקטור עם השחקנית הבריטית רבקה הול, שאותה פגש לראשונה שנה קודם לכן, במהלך עבודתם המשותפת במחזה "מאכינל" בברודוויי.
בנם המשותף הראשון נולד ב-2018.
מקגארווי נולד בלואיוויל, קנטקי, ולמד בתיכון דופונט.
הוא קיבל תואר ראשון בעיתונאות מאוניברסיטת מיזורי ודוקטור למשפטים מהמכללה למשפט של אוניברסיטת קנטקי למשפטים.
הוא בנו של ג'ון מקגארווי, חבר צוות של מושל קנטקי לשעבר, וונדל פורד ועורך הדין העירוני של אנקורג', קנטקי מאז 1987.
לפני בחירתו לסנאט של מדינת קנטקי, מקגרווי עבד עבור העורך דין ג'ק קונווי כעוזר מיוחד לתובע הכללי של קנטקי, כמו גם אצל בן צ'נדלר ומשרד עורכי הדין פרוסט בראון טוד.
מקגארווי עוסק בעריכת דין במורגן פוטינגר מקגארווי, חברה שהקים סבו.
מקגארווי נבחר לראשונה בבחירות 2012 לסנאט של קנטקי מטעם המחוז ה-19 של המדינה.
הוא ניצח שלושה מועמדים אחרים בפריימריז הדמוקרטי ב-22 במאי 2012, עם 40.7% מהקולות וללא מתנגד בבחירות הכלליות ב-6 בנובמבר.
ב-2016, הוא נבחר מחדש לכהונה שנייה בת ארבע שנים, והביס את המועמד הרפובליקני לארי ווסט בבחירות הכלליות.
בשנת 2018, הוא הפך למנהיג המיעוט בסנאט של מדינת קנטקי.
ב-3 בנובמבר 2020 נבחר לכהונה שלישית ללא התנגדות.
בסנאט, תפקידי הוועדה שלו כללו את ועדת ההקצאות וההכנסות, ועדת הפיקוח והייעוץ של Medicaid, ועדת הבנקים והביטוח, ועדת המדינה והשלטון המקומי, וכוח המשימה לבחירות, לתיקוני חוקה ולעניינים בין-ממשלתיים.
הארגון "אמהות נגד נהיגה בשכרות" כינו את מקגארווי כמחוקק השנה של 2015. הקרן לקידום אחריות על אלכוהול העניקה לו פרס מנהיגות.
מקגארווי הוכרז כקובעי המדיניות החשובים ביותר על ידי Greater Louisville Inc.
וב-2016 כמחוקק צעיר מצטיין על ידי מכללת אוניברסיטת קנטקי למשפטים.
מאוחר יותר נבחר למנהיג המיעוט בסנאט של קנטקי, והפך לאחד מחברי האספה הכללית הצעירים ביותר במדינה שכיהנו בתפקיד מנהיגותי זה.
ב-12 באוקטובר 2021, השיק מקגארווי קמפיין לייצג את מחוז הקונגרס ה-3 של קנטקי בבית הנבחרים של ארצות הברית, לאחר שהנציג הדמוקרטי היחיד של קנטקי בבית הנבחרים, ג'ון ירמות', הודיע על פרישתו.
בבחירות המקדימות, מקגארווי ניצח את נציגת המדינה אטיקה סקוט וניצח גם בבחירות הכלליות והושבע לתפקידו כנציג המחוז ב-3 בינואר 2023. הוא חבר בוועדה לעסקים קטנים ובוועדה לענייני חיילים משוחררים.
מקגארווי ואשתו, כריס, מתגוררים בשכונת סטרטמור, חלק מההיילנדס בלואיוויל, עם שלושת ילדיהם.
מורגן ריס ויטאקר (נולד ב-7 בינואר 2001) הוא כדורגלן אנגלי המשחק במועדון מידלסברו.
ויטאקר התחיל את הקריירה שלו במחלקת הנוער של דרבי קאונטי וערך את הופעת הבכורה שלו בקבוצה הבוגרת באוגוסט 2019. בעונתו הראשונה בבוגרים שיחק ויטאקר בעיקר כמחליף וכבש שער אחד.
בפברואר 2021 חתם ויטאקר בסוונסי סיטי מהצ'מפיונשיפ.
בעונת 2021/2022 הושאל ללינקולן סיטי ולאחר מכן לפלימות' ארגייל.
בקיץ 2023 חתם באופן קבוע בפלימות' ארגייל וכבש במשחק הבכורה שלו.
ויטאקר שיחק בנבחרות הצעירות של אנגליה.
מורגן ג'ו לאטרל הוא פוליטיקאי, איש עסקים ואיש צבא לשעבר אמריקאי המכהן כחבר בית הנבחרים של ארצות הברית כנציגו של מחוז הקונגרס ה-8 של מדינת טקסס מאז 2023. חבר המפלגה הרפובליקנית.
לאטרל נולד ביוסטון ב-1975 כאחד משני תאומים.
בשנת 2000, סיים לאטרל את לימודיו לתואר ראשון בפסיכולוגיה באוניברסיטת המדינה של סם יוסטון, וב-2016 סיים את לימודיו לתואר שני במדעי המוח מאוניברסיטת טקסס בדאלאס.
בנוסף, ללאטרל תעודה בפיתוח מנהיגות מקצועית מבית הספר לעסקים של הרווארד
לאטרל שירת ביחידת הכוחות המיוחדים "אריות הים" ובשנת 2007 הוסמך כקצין לוחמה מיוחד.
הוא שירת באריות הים במשך 14 שנים עד שפרש ב-2014 בעקבות פגיעה מוחית טראומטית חמורה ופגיעה בחוט השדרה שספג בהתרסקות מסוק ב-2009. לאטרל נסע לרוסאריטו, מקסיקו כדי לקבל טיפול פסיכדלי (באיבוגאין וב-5-MeO-DMT) עבור פציעותיו.
הוא תיאר את הטיפולים כבעלי תוצאות "עמוקות", וש"זה כמו 20 שנות טיפול בשלושה ימים."
מ-2017 עד 2019, שימש לאטרל כיועץ בכיר לריק פרי, מזכיר האנרגיה של ארצות הברית.
בשנת 2021, הגיש לאטרל את מועמדותו למועמד המפלגה הרפובליקנית למחוז הקונגרס ה-8 של טקסס בבחירות 2022 בעקבות התפטרותו של הנציג המכהן קווין בריידי.
במהלך מסע הבחירות שלו, זכה לאטרל לתמיכתם של ריק פרי, חבר הקונגרס דן קרנשו (גם הוא לוחם אריות הים לשעבר), מנהיג המיעוט בבית הנבחרים קווין מקארתי וסגן מושל טקסס דן פטריק.
בבחירות המקדימות התמודדו סך הכל 11 מועמדים, אך לאטרל וכריסטיאן קולינס, פעיל שמרני, נחשבו למתמודדים העיקריים מכיוון ששניהם קיבלו תמיכה פוליטית משמעותית.
קולינס נתמך על ידי הסנאטור האמריקני טד קרוז, מרג'ורי טיילור גרין ומדיסון קות'ורן ה"טקסס טריביון" תיאר את הבחירות כ"מלחמת פרוקסי מתוחה, כאשר כמה מהרפובליקנים הידועים ביותר בטקסס - ובמדינה - מתפצלים בין שניים מהמועמדים המובילים".
לאטרל הביע תמיכה בטראמפ, אך מצד שני ביקש וקיבל כספים לקמפיין מארגון מימון פוליטי בניהולו של אדם קינזינגר, מבקר מרכזי של טראמפ.
לאטרל וקולינס הציגו עמדות דומות בנושאים שונים כגון ביטחון הגבול, זכויות לנשיאת נשק והגבלה על הפלות מלאכותיות - אך קולינס הציג את עצמו כמועמד יותר תומך טראמפ, והאשים את לאטרל ב"יישור קו עם הממסד".
דונלד טראמפ לא הודיע על תמיכתו באף אחד מהצדדים.
לאטרל ניצח בפריימריז הרפובליקני עם 52.2% מהקולות, ובכך נמנע מהצורך לערוך סיבוב שני עם קולינס, שהגיע למקום השני עם 22% מהקולות.
המועמדת הדמוקרטית בבחירות הכלליות הייתה לורה ג'ונס, יו"ר המפלגה הדמוקרטית לשעבר של מחוז סן ג'סינטו לאטרל הצטרף ליוזמה ביחד עם כמה מועמדים רפובליקניים נוספים בקונגרס להרחקתם מהקלפי של מועמדי המפלגה הליברטריאנית, שלעיתים קרובות נתפסים כמאיימים על סיכויי הרפובליקנים בבחירות צמודות להיבחר.
ב-8 בנובמבר 2022, לאטרל זכה בבחירות הכלליות עם 68% מהקולות לעומת 31% לג'ונס.
לאטרל הושבע באופן רשמי לתפקידו עם התכנסותו של הקונגרס ה-118 של ארצות הברית.
לאטרל חבר בוועדת השירותים המזוינים, ומכהן בוועדת המשנה לסייבר, טכנולוגיות חדשניות ומערכות מידע ובוועדת המשנה למודיעין ומבצעים מיוחדים
לאטרל הציע תיקון, שאושר על ידי בית הנבחרים, להצעת חוק של מחלקת ההגנה המקצה 15 מיליון דולר לביצוע ניסויים קליניים בנוגע לשימוש בטיפול פסיכדלי עבור חיילים משוחררים עם פגיעות מוח טראומטיות.
ב-11 בספטמבר 2025 הודיע לאטרל על פרישתו מהחיים הפוליטיים ושאין בכוונתו להתמודד לכהונה שלישית בבחירות 2026.
לאטרל נשוי ללזלי ולהם שני בנים.
מרכז המחקר פיו הגדיר את לאטרל כנוצרי פרוטסטנטי והוא תיאר את כ"נוצרי מתאמן".
מורגן ראסל היה אמן אמריקאי מודרני.
עם סטנטון מקדונלד-רייט, הוא היה המייסד של תנועת הסינכרומיזם - סגנון פרובוקטיבי של ציור מופשט שראשיתו מ-1912 עד שנות ה-20. ה"סינכרומיות" של ראסל, ערכה אנלוגיה בין צבע למוזיקה, היא תרומה אמריקאית מוקדמת לעליית המודרניזם.
ראסל נולד וגדל בעיר ניו יורק.
בתחילה למד אדריכלות ולאחר 1903 התיידד עם הפסל ארתור לי, עבורו דגמן ואיתו חי זמן מה.
מ-1903 עד 1905, הוא למד פיסול בליגת הסטודנטים לאמנות אצל לי וג'יימס ארל פרייזר.
הוא גם שימש כמודל לכיתת הפיסול.
עם עזרה כספית מגרטרוד ונדרבילט ויטני, אותה פגש בליגה בינואר 1906, הוא נסע לאירופה כדי ללמוד אמנות בפריז וברומא.
גברת וויטני הייתה אחת המאמינות המוקדמות והנחושות ביותר בכישרונו של ראסל וסיפקה לו קצבה חודשית למשך מספר שנים.
בשנת 1907, לאחר שחזר לעיר ניו יורק, ראסל למד ציור בבית הספר לאמנות בניו יורק עם הצייר רוברט אנרי, בין היתר.
הוא חזר לפריז ב-1909, למד בבית הספר לאמנות של מאטיס, השתתף בסלון של גרטרוד סטיין ופגש את פיקאסו ורודן.
בפריז פגש ראסל את סטנטון מקדונלד-רייט, ב-1911, וזמן קצר לאחר מכן החלו השניים לפתח תיאוריות על צבע ועל ראשוניותו ביצירת אמנות משמעותית.
כמו אמנים צעירים הרפתקנים אחרים באותה תקופה, הם החלו לראות בריאליזם אקדמי מבוי סתום והרהרו באפשרויות של צורת אמנות שעלולה למזער או אפילו לנטוש תוכן ייצוגי.
הם התעניינו במיוחד בתיאוריות של המורה שלהם, הצייר הקנדי פרסיבל טיודור-הארט, שהאמין שניתן לתזמר צבעים באותה דרך הרמונית שבה מלחין מסדר תווים בסימפוניה.
בהשראת ניסיונם עם יצירות דלקרואה, הפוסט-אימפרסיוניסטים והפאובים, ייסדו ראסל ומקדונלד-רייט את תנועת הסינכרומיזם בשנת 1912. ביוני אותה שנה, הם ערכו את התערוכה הראשונה שלהם במינכן, אחרי ארבעה חודשים הציגו תערוכה נוספת בגלרי ברנהיים-ז'ון בפריז.
כמו מודרניסטים צעירים אחרים להוטים לעשות לעצמם שם, הם הוציאו מניפסט המציג את מטרותיהם, ופרסמו את התערוכה שלהם וקיוו ליצור סנסציה.
ראסל גם החל להציג בסלון פריז ב-1913.
סינכרומיזם היה חידוש מוקדם בהפשטה טהורה, שפותח בעיקר על ידי ראסל עם תרומות של סטנטון מקדונלד-רייט.
ציירים אמריקאים אחרים בפריז שהתנסו בסינכרומיזם באותה תקופה כללו את תומאס הארט בנטון, אנדרו דסבורג ופטריק הנרי ברוס, כולם היו חברים של ראסל ומקדונלד-רייט.
ברוס היה מיודד גם עם סוניה ורוברט דלאוני, תומכי האורפיזם.
קווי דמיון בין סינכרומיזם לאורפיזם הובילו להאשמות מאוחרות יותר על פלגיאטיות, שגם ראסל וגם מקדונלד-רייט הכחישו בתוקף.
לראסל ולמקדונלד-רייט היו תקוות גדולות לשבחים ולהצלחה כלכלית כשהציגו את סינכרומיזם לעולם האמנות הניו יורקי.
אף על פי שראסל הציג ב"תערוכת ארמורי" המפורסמת בניו יורק ב-1913 ובתערוכת הפורום של ציירים אמריקאים מודרניים ב-1916, תקוות אלו מעולם לא התגשמו.
אספני אמנות, מבקרים ואוצרים לפני מלחמת העולם הראשונה לא ששו לאמץ את הפשטת הצבע, ובמקרים הנדירים שבהם היו פתוחים לסגנונות אמנות חדשים רדיקליים, העדיפו את המודרניזם האירופי שהוצמד לשמות מפורסמים יותר.
הטיפול האוהד והמורחב הראשון בסינכרומיזם הופיע בספר Modern Painting: Its Tendency and Meaning, שפורסם ב-1915 על ידי אחיו של מקדונלד-רייט, וילארד הנטינגטון רייט, עורך ספרותי ומבקר אמנות יוקרתי.
(סטנטון היה שותף בכתיבת הספר בחשאי, עובדה שהאחים רייט התאמצו להסתיר.) הספר חזה עידן קרב שבו ההפשטה תחליף את האמנות הייצוגית.
סינכרומיזם, נושאו של פרק ארוך, מוצג בספר כנקודת השיא בתהליך האבולוציוני של המודרניזם.
בשום זמן לא הודה רייט שהוא כתב על אחיו ועל חברו, מורגן ראסל.
עד 1920, ראסל ומקדונלד-רייט הלכו באותה הדרך, אם כי מקדונלד-רייט המשיך לעשות מאמצים למכור את יצירותיו של חברו לאורך שנות ה-20. מקדונלד-רייט חזר לקליפורניה והקים לעצמו נישה מצליחה כדמות כריזמטית בעולם האמנות של לוס אנג'לס.
גם ראסל, מעולם לא הפסיק לצייר, אבל הוא חווה קשיים כלכליים ונקלע לשקיעה יחסית.
סינכרומיזם נדון רק לעיתים רחוקות בספרי לימוד לתולדות האמנות ולא היה נושא לתערוכות מרכזיות לפני סוף שנות החמישים.
תערוכות גלריה של עבודותיו של ראסל היו נדירות.
לאחר שבילה כמעט ארבעה עשורים בצרפת בין 1909 ל-1946, פרש ראסל לארצות הברית לאחר המלחמה והמיר את דתו לקתוליות ב-1947. בשנותיו האחרונות הוא צייר בעיקר בסגנון פיגורטיבי ולא הציג אף אחת בציוריו המוקדמים.
לאחר שלקה בשני שבצי מוחי, הוא מת בגיל 67 בבית אבות בפרבר של פילדלפיה ב-1953.
בהדרגה, במהלך שלושת העשורים האחרונים של המאה העשרים, הוקדשה תשומת לב מחקרית וציבורית לסינכרומיזם.
מוזיאון וויטני לאמנות אמריקאית השיק ב-1978 תערוכה נודדת שהוקדשה להפשטה צבעונית שהביאה שוב את שמו של ראסל לציבור.
תערוכה רטרוספקטיבית ראשונה של מורגן ראסל נערכה במוזיאון מונקלייר לאמנות בניו ג'רזי בשנת 1990.
עבודתו מיוצגת בהווה באוספים הבאים: המוזיאון לאמנות מודרנית, מוזיאון ברוקלין, מרכז ווקר לאמנות במיניאפוליס, מוזיאון קולומבוס לאמנות, ומוזיאון סן דייגו לאמנות.
מורגן קוהאן היא שחקנית קנדית.
קוהאן נולדה בסאמרלנד (אנ'), קולומביה הבריטית, קנדה.
היא בילתה את רוב ילדותה בריקוד.
היא התקבלה לתוכנית המשולשת של משחק, שירה וריקוד במכללת רנדולף לאמנויות הבמה (אנ') בטורונטו, אונטריו.
בתחילה היא התכוונה להתמקד בקריירת ריקוד אך בהמשך העבירה את המיקוד לכיוון משחק.
היא החלה את הקריירה ב-2014 עם מספר סרטי טלוויזיה וסדרות קנדיות.
בשנת 2019, קוהאן החלה לככב בתור ליליאן ב-"When Hope Calls" , ספין-אוף של "כשהלב קורא" בו כיכבה קוהאן כאורחת בפרק ששימש כפיילוט של "When Hope Calls".
הסדרה ירדה אחרי שתי עונות.
החל מ-2023 מככבת בתפקיד הראשי של סדרת הדרמה "הלב של סאליבן" המבוססת על ספר של רובין קאר.
קוהאן בזוגיות עם השחקן דרו נלסון איתו היא שיתפה פעולה בסרט הטלוויזיה "A Whirlwind Wedding"
מורגן אליוט רוג'רס הוא כדורגלן אנגלי המשחק בעמדת הקשר ההתקפי באסטון וילה מהפרמייר ליג ובנבחרת אנגליה.
רוג'רס ידוע בזכות כוחו הפיזי, יכולתו לבצע ריצות התקפיות ושליטתו בכדור.
רוג'רס ייצג את אנגליה בכל נבחרות הנוער עד לנבחרת אנגליה בכדורגל עד גיל 21.
רוג'רס הצטרף לווסט ברומיץ' בגיל 9. הוא ערך את הופעתו הבכורה במועדון ב-6 בפברואר 2019, ונכנס כמחליף בדקה ה-82 של וס הולהאן נגד ברייטון והוב אלביון בגביע האנגלי .
רוג'רס חתם במנצ'סטר סיטי ב-1 באוגוסט 2019, לאחר ששיחק מולה בווסט ברומיץ' בחצי גמר גביע האנגלי לנוער.
ב-4 בינואר 2021, רוג'רס חתם בלינקולן סיטי בהשאלה עד סוף העונה.
הוא ערך את הופעת הבכורה שלו במועדון מול פטרבורו יונייטד כמה ימים לאחר מכן, כשירד מהספסל.
הוא כבש את שערו הבכורה נגד פורטסמות' בניצחון 0–1 ב-26 בינואר.
שלושה שערים בשבעה משחקים במהלך חודש מרץ סייעו לו לזכות בפרס שחקן החודש הצעיר של הפוטבול ליג במהלך תקופת ההשאלה שלו.
ב-23 באוגוסט 2021, רוג'רס חתם ב-בורנמות' (כדורגל) בהשאלה עד סוף העונה.
הוא הבקיע את שערו היחיד עבור המועדון ב-15 בינואר 2022, בהפסד 2–3 בפוטבול ליג צ'מפיונשיפ מול לוטון טאון .
ב-4 בינואר 2023, רוג'רס הצטרף לבלקפול בהשאלה לשארית העונה.
הוא הבקיע את שערו היחיד עבור המועדון בניצחון 0–1 מול נוריץ' סיטי ב-8 במאי 2023.
ב-7 ביולי 2023, רוג'רס חתם במועדון הצ'מפיונשיפ מידלסברו תמורת סכום העברה שלא צוין.
הוא הבקיע את שערו הבכורה עבור המועדון ב-29 ביולי, שער שוויון מאוחר וקבע את התוצאה 2-2 במשחק ידידות לפני תחילת העונה מול אוקסר .
הוא הבקיע את השער הרשמי הראשון שלו עבור המועדון ב-29 באוגוסט בניצחון 1–3 בגביע ה-FA מול בולטון וונדררס .
רוג'רס כבש חמש פעמים במהלך המסע של מידלסברו לחצי גמר גביע ה-EFL, מה שהפך אותו למלך השערים של התחרות בעונה זו.
ב-1 בפברואר 2024, רוג'רס חתם במועדון הפרמיירליג אסטון וילה תמורת סכום העברה שלא ציון, דווח על 8 מיליון לירות שטרלינג, שעלול לעלות ל-15 מיליון לירות שטרלינג עם תוספות הקשורות לביצועים.
מנצ'סטר סיטי הייתה זכאית ל-25% מהעמלה, עקב סעיף מכירה בהעברה המקורית למיידלסברו.
ב-3 בפברואר, רוג'רס ערך את הופעת הבכורה שלו בפרמיירליג שעלה כמחליף אחרון בניצחון 0–5 בחוץ מול שפילד יונייטד .
ב-6 באפריל 2024 כבש רוג'רס את שערו הראשון עבור המועדון בתיקו 3-3 נגד ברנטפורד.
ב-29 בינואר 2025, הוא כבש את שער הראשון שלו בליגת האלופות שלאחר מכן הוא הבקיע שער נוסף והשלים צמד בחמש הדקות הראשונות של המשחק שלבסוף כבש שער נוסף שבכך הוא השלים שלושער בניצחון 2–4 על סלטיק בו הוא גם נבחר לשחקן המשחק.
בכך, הוא הפך לשחקן האנגלי השני הצעיר ביותר שהשיג שלושער במפעל .
הוא ייצג את נבחרת אנגליה עד גיל 16 בטורניר מונטיגו 2018 .
בספטמבר 2018, רוג'רס כבש שלושער עבור נבחרת אנגליה עד גיל 17 במשחק מול בלגיה .
בחודש שלאחר מכן הוא הבקיע נגד ארצות הברית וכן גם הבקיע את השער האחרון בניצחון 1–3 מול ברזיל .
במרץ 2019, רוג'רס כבש פעמיים במשחק מוקדמות של שלב העילית נגד שווייץ .
באפריל 2019, רוג'רס נכלל בסגל נבחרת אנגליה לאליפות אירופה עד גיל 17 2019 .
רוג'רס ערך את הופעת הבכורה שלו באנגליה עד גיל 18 כמחליף בדקה ה-64 במהלך הניצחון 2–3 על אוסטרליה ב-6 בספטמבר 2019.
ב-6 בספטמבר 2021, רוג'רס ערך את הופעת הבכורה שלו עבור אנגליה עד גיל 20 במהלך הניצחון על רומניה עד גיל 20 באצטדיון פארק סנט ג'ורג' .
ב-22 במרץ 2024, רוג'רס ערך את הופעת הבכורה שלו בנבחרת אנגליה עד גיל 21 במהלך הניצחון 1–5 על אזרבייג'ן בבאקו במהלך מוקדמות אליפות אירופה עד גיל 21 ב-2025 .
ב-11 בנובמבר 2024, רוג'רס זומן לנבחרת הבוגרת של אנגליה בפעם הראשונה למשחקים הקרובים של ליגת האומות של אופ"א נגד יוון ואירלנד .
הוא ערך את הופעת הבכורה שלו בבוגרים של אנגליה ב-14 בנובמבר כמחליף במחצית השנייה בניצחון החוץ 0–3 מול יוון.
רוג'רס תואר על ידי כמה כלי תקשורת כאחד הכדורגלנים הצעירים הטובים ביותר בפרמיירליג ובעולם , רוג'רס הוא שחקן רב תכליתי שמתפקד בעיקר כמספר 10 באסטון וילה אך יכול לשחק גם כשחקן כנף, חלוץ או קשר התקפי.
הוא זכה לשבחים על כוחו הפיזי, ריצות חזקות, אינטליגנציה טקטית וכדרור.
הכוח שלו בכדור והריצות המסוכנות גררו השוואות תקשורתיות לג'מאל מוסיאלה ורונאלדו .
בשנת 2024, ה"טלגרף" רשם את רוג'רס כמספר 21 ברשימת 30 השחקנים הטובים ביותר בפרמיירליג.
מנצ'סטר סיטי עד גיל 18
שחקן החודש הצעיר של ליגת EFL : מרץ 2021
מורגן קלווין המילטון היה סוחר ופוליטיקאי אמריקאי מאלבמה ומטקסס, ואחיו של אנדרו ג'קסון המילטון.
שני האחים נחשבו יוצאי דופן בכך שתמכו באיחוד (Unionists) במהלך מלחמת האזרחים האמריקאית, בשעה שרוב אנשי טקסס תמכו בקונפדרציה.
מורגן קלווין המילטון נולד ב-25 בפברואר 1809 במחוז מדיסון שבאלבמה, ליד האנטסוויל.
בין אחיו היה גם אנדרו ג'קסון המילטון.
הוא עבר לטקסס כאשר האזור היה עדיין חלק ממקסיקו ועבד שם כסוחר.
במשך שש שנים, משנת 1839 עד 1845, שירת במשרד המלחמה של רפובליקת טקסס, תחילה כפקיד, ולאחר מכן, בין השנים 1844–1845, כמזכיר המלחמה.
המילטון היה אחד ממעטים בטקסס שהתנגדו לעבדות, ובמהלך מלחמת האזרחים האמריקאית נלחם בצד כוחות האיחוד.
בתקופת השיקום שלאחר המלחמה נבחר בידי בית המחוקקים של טקסס לסנאט של ארצות הברית כנציג מפלגת הרפובליקנים הרדיקלים.
בעת כהונתו בקונגרס הצביע בעד "חוק הקו קלוקס קלאן", אך הצביע נגד "חוק זכויות האזרח משנת 1875".
המילטון נפטר ב-21 בנובמבר 1893 בסן דייגו שבקליפורניה, ונקבר בבית הקברות אוקווד באוסטין שבטקסס.
מורה הוא מקצוע של אדם העוסק בהוראה.
המורים אחראים על הלמידה של התלמידים כחלק מתהליך החינוך.
לרוב, המורים מועסקים במסגרת כיתה של בית ספר השייך לחינוך פורמלי.
מידת האחריות של המורה לחינוך הדור הצעיר משתנה מחברה לחברה ומתקופה לתקופה.
אופי התייחסותו של מורה לכל תלמיד, וטכניקת הלימוד שהוא מיישם על תלמידיו השונים, הם משתנים לא קבועים, המושפעים מאישיות המורה, השקפת עולמו החינוכית, סביבת הלימוד, הרקע החינוכי והחברתי של התלמידים, מטרות הלמידה של המורה והתלמיד, ודרישות המערכת החינוכית שבה המורה נמצא.
כמו כן, למורה יש חלק פעיל בתהליך ההתפתחות החברתית והחיברות של התלמיד.
בעוד שהקשרים הבין אישיים הראשונים מתחילים בגיל הינקות במסגרת המשפחה, קשרים משמעותיים נוספים של הילד עם אנשים מבוגרים יכולים להיווצר מול דמויות חינוכיות כמו הגננת והמורה.
על מנת לשמור על מסגרת השיעור, על המורה להקפיד על הצבת גבולות ברורה בכיתת הלימוד.
כמו כן, על המורה לטפח ולעודד את המוטיבציה ללמידה בקרב תלמידיו.
כדי להטיב את התהליך המידעני, ולהניע את תלמידיו לשאול שאלות שמעניינות אותם ולחפש תשובות לסוגיות הנגזרות ממצבים שמשמעותיים עבורם, על המורה לוותר מדי פעם על תפקידו כמשנע מידע ולמלא תפקיד של מעורר סקרנות ומספק אתגרים.
ההוראה היא עיסוקו המרכזי של המורה.
המורה יכול ללמד חומר עיוני או כישורים טכניים או אומנותיים במגוון של נושאים.
איתור גורמים לקשיי למידה והפניה לאבחון
קושי בלמידה הוא תוצאה של כל תופעה, הפוגעת ביכולת של האדם לרכוש ידע או מיומנויות חדשים.
קושי כזה יכול לבוא לידי ביטוי בעקומת הלמידה של האדם ולהנמיך במידת מה את ההישגים האקדמיים שלו.
המונח "קשיי למידה" אינו מתייחס רק לבעיות מוגדרת בספרות הפסיכו-רפואית, ולפיכך הוא מתאר מגוון מצבים העשויים להתקיים בפועל, אשר באים לידי ביטוי בהנמכה של התפקוד האקדמי או צורך במאמץ מוגזם ביחס למטלות בעלות אופי אקדמי.
קושי בלמידה אינו מהווה סיבה, אלא תוצאה של גורם אחד או יותר.
מכיוון שיכולים להיות גורמים רבים המובילים לקשיי למידה, ישנה חשיבות לאיתור מוקדם ואבחון מדויק לצורך מתן מענה הולם ומניעת נזקים משניים.
המטרה של התהליך האבחוני היא לדעת האם תופעה שחושדים בקיומה אכן קיימת.
בהתאם לכך, ההפניה הראשונית לאבחון מתבצעת כאשר עולה חשד לקושי כלשהו, לצורך אימות או שלילת החשד.
לפיכך אין צורך לדעת בוודאות שגורם כלשהו הוא האחראי לקושי כדי לפנות לאבחון.
במקרה שהגורם המפנה טעה באיתור המקור לקושי, האבחון שולל את החשד ומאפשר את האיתור של הגורמים האמיתיים בדרכים אחרות.
בהתאם לכך, ישנה חשיבות רבה לתהליך האיתור הבית סיפרי, שמטרותיו למקד את קשיי התלמיד, לשמש בסיס להפניה לאבחון מתאים וגיוס מאמצים לשיפור הישגיו.
למורים ולמחנכים ישנו תפקיד מפתח בתהליך ההערכה של הפער בין תפקוד התלמיד לבין המצופה מבני גילו, משום שהם פוגשים את התלמיד על בסיס יומי ויכולים להתרשם מתפקודו בשטח באופן ישיר.
במקרה שעולה חשד כי קשיי הלמידה עלולים להיגרם מלקות למידה, ניתן לפנות לאבחון דידקטי או אבחון פסיכודידקטי, המתבצעים על ידי מאבחן המוסמך לכך (כגון מאבחן דידקטי).
ההשפעה של הפרעת קשב על התפקוד האקדמי היא גורם אפשרי נוסף לקשיי למידה.
למורה יש תפקיד משמעותי באיתור מוקדם של הפרעת קשב, שכן לעיתים קרובות ההתנהגויות המאפיינות הפרעת קשב יבלטו לראשונה או יפריעו בעוצמה הגבוהה ביותר בהקשר הכיתתי.
במקרה של חשד שקשיי הלמידה נובעים מהפרעת קשב, יש לפנות לאבחון הפרעת קשב.
כמו כן, מכיוון שקיימת תחלואה נלווית להפרעת קשב, יש לבחון גם את קיומם של גורמים נוספים אשר עלולים להיות מקור נוסף לקשיי הלמידה.
בישראל נהוגה ההבחנה בין "מחנך" לבין "מורה".
מורה הוא "מורה מקצועי" ותפקידו הוא ללמד מקצוע מסוים.
כל מורה מתמחה במספר מצומצם של מקצועות ומלמד רק בהם.
מורים מקצועיים של כיתה מסוימת לרוב יתחלפו כל שנה, תלוי לפי ההקבצות והמגמות.
למשל: מורה למתמטיקה, מורה לביולוגיה, מורה לתנ"ך, מורה לחינוך גופני, מורה ללשון ועוד.
במערכת החינוך ישנם מספר תפקידים ייחודיים אשר מצריכים הכשרה והתמחות נוספים.
תפקידים אלו יכולים להתבצע בנוסף או במקום תפקידי המורה הרגילים.
יועץ חינוכי – מורה שעוסק בייעוץ חינוכי במערכת החינוך, בבתי ספר או בגני ילדים.
מת"ל - מורה מעריך תפקודי למידה.
מת"ל הוא מורה המלווה את המהלכים הפדגוגיים הקשורים לתלמידים מתקשים או בעלי לקויות למידה.
המת"ל מוביל, במסגרת בית הספר, את הפעלת תוכנית אל"ה (איתור, אבחון, למידה והערכה).
התוכנית מופעלת בחלק מחטיבות הביניים, ומטרתה היא קידום ילדים בעלי לקויות למידה, ובניית תוכניות הוראה ייחודיות לצורכי תלמידים הזקוקים לסיוע לימודי במגוון מקצועות לימוד, בהם אנגלית, גאוגרפיה, אזרחות וכדומה.
התוכנית היא חלק מתפיסה חינוכית של משרד החינוך המתייחסת לשונות ולמתן מענה לתלמידים בעלי צרכים מגוונים.
אנשי הוראה מחוץ לבית הספר
ישנם מספר אנשי מקצוע אשר עוסקים בהוראה מחוץ למוסדות בתי הספר.
ברוב המקרים אנשים אלו לא עברו תהליך הכשרה פורמלי להוראה, כך שאין בידם תעודת הוראה מטעם משרד החינוך.
עם זאת, פעמים רבות נהוג להתייחס אליהם כמורים בלשון הדיבור.
מורה פרטי - מדריך או מורה אשר מלמד נושא לימודי מסוים לתלמיד יחיד או לקבוצה קטנה של תלמידים במתכונת אשר נקראת שיעור פרטי.
ישנם סוגים רבים של מורים פרטיים ברמות התמחות שונות.
פעמים רבות תלמידים או סטודנטים בוגרים המצטיינים בנושא מסוים יעבירו שיעורים פרטיים לתלמידים צעירים או מתקשים יותר בעבור שכר.
כמו כן, מורים מוסמכים ממערכת החינוך הפורמלית מלמדים באופן פרטי כהשלמת הכנסה.
מרצה - אדם המעביר ידע בעזרת לימוד פרונטלי אל מול קהל מאזינים.
על פי רוב לא נדרשת מהמרצים הכשרה פורמלית בהוראה, אך עליהם להיות בעלי תואר אקדמי מתקדם בתחום רלוונטי.
על פי רוב על המרצה להיות בעל הכשרה של דוקטור.
מורה רוחני - אדם בעל יכולות הוראה, הנבחן ביושרו, צניעותו ובעיקר בדוגמה האישית של צורת חייו.
על המורה למצוא דרך ללמד את תלמידיו באופן התואם לדרך שבה הם לומדים.
על פי התאוריות החינוכיות, כישורים נדרשים למורה הם: שיקול דעת, הכרת תוכנית הלימודים והיכולת לפרק אותה לפי מטרותיה, היכרות עם התלמיד, יכולת אנליזה, הכרת חומרי הלמידה והתאמתם ללומדים, מעקב אחר הלומדים והישגיהם, יכולת בקרה על מנת לוודא שהלומדים עושים את הנדרש מהם.
לרמה המקצועית של המורה ישנה השפעה על יכולת הלמידה של תלמידיו.
מורה טוב עשוי לגרום לתלמיד להרגיש שהוא חכם, שכן הוא לומד אצלו בקלות; בניגוד לכך, אצל מורה שמתקשה ללמד עשוי התלמיד לחוש פחות מוכשר ופחות חכם, משום שהוא נזקק להסברים ארוכים ומייגעים, ובעקבות זאת ההתקדמות שלו היא איטית.
בנוסף, למידה נעשית ביעילות רבה יותר כאשר היא באה מתוך הנאה, לכן חשובה יכולת העברת התכנים הלימודיים בצורה נעימה ומעניינת עבור התלמידים.
במסגרת תפקידו בכיתה המורה נדרש להתמודד עם מגוון בעיות של תלמידים מסוגים שונים.
כמו כן, למורה בחינוך הרגיל תפקיד מכריע בשילוב תלמידים עם צרכים מיוחדים בכיתתו.
על המורה בכיתה הטרוגנית ליצור מדרג של אתגרים לימודיים אשר יתאימו לתלמידים ברמות שונות.
כמו כן, במהלך השיעור יש להציג לתלמידים משימות מגוונות, אשר יעוררו עניין ויתרמו למוטיבציה.
השימוש במשימות מגוונות פונה לאינטליגנציות מרובות ומאפשר התאמה גמישה יותר של מהלך השיעור לתלמידים בעלי סגנונות למידה ותחומי חוזק שונים.
מכאן שישנה חשיבות רבה להעניק לפרחי הוראה ידע וכלים מתאימים להתמודדות עם אוכלוסייה בעלת צרכים מיוחדים, כבר בשלב ההכשרה.
הטכנולוגיה היא כלי רב עוצמה שיכול לתרום רבות תהליכי חינוך והוראה.
עם זאת, גם בעידן המחשבים הפדגוגיה היא עדיין לב התהליך החינוכי, כאשר המורים עומדים במרכז תהליך ההוראה והתלמידים במרכז תהליך הלמידה.
יכולת דיגיטלית היא מיומנות חיונית ובסיסית למורים.
התלמידים זקוקים למורים מיומנים שמכירים את הכלים הטכנולוגים העומדים לרשותם, יודעים להשתמש בהם ולשלב אותם בצורה יעילה בתהליך ההוראה.
כדי ששילוב הטכנולוגיה בהוראה יהיה אפקטיבי, יש להדגיש במהלך הכשרת המורים כיצד ומתי ניתן לשלב אותה לצורך הגשמת מטרות ספציפיות.
יש להציג בפני המורים מגוון של דרכים וכלים, כך שהיישום יהיה פדגוגי ולא טכני.
על ההכשרה לתת דגש לכלים פשוטים לביצוע, אשר ניתן לשלבם בשיעור ללא צורך בהכנות מורכבות מדי.
הוראה החוזרת על עצמה יוצרת שגרה יומית העלולה לבוא לידי ביטוי בשיעור חדגוני, שאינו יצירתי או חווייתי.
מצב זה עלול להוביל לשחיקה של המורה לאורך זמן.
אחת הדרכים למנוע שחיקה היא על ידי רענון הפעילויות, גיוון בתכנים ובאמצעי הוראה, גמישות ופתיחות להצעות ולרעיונות של התלמידים.
בדרך זו ניתן לשפר את איכות השיעור ולהשפיע לטובה הן על המורה והן על התלמידים.
בישראל נשים מהוות את עיקר העוסקים בהוראה בבתי הספר, ומספר המורים הגברים מהווה רק כ-25% מכלל המורים.
מעמדו ושכרו של המורה בישראל נמוכים בהשוואה לאקדמאים אחרים ובהשוואה למורים אחרים במערב.
הביקוש למקצוע ההוראה נמוך ממקצועות אחרים, אך בתקופות מסוימות נרשמת עלייה במספר האקדמאים הפונים להסבה לתחום.
הכשרת מורים לבית הספר היסודי נעשית במסגרת מכללה להכשרת מורים.
הכשרת מורים לחטיבת הביניים ולבית ספר תיכון נעשית בעיקר באוניברסיטה בשני שלבים: בשלב הראשון יש להשלים תואר ראשון כלשהו, ובשלב השני יש לרכוש תעודת הוראה בתחום ההתמחות הרלוונטי.
הארגונים המאגדים את המורים בישראל הם הסתדרות המורים בישראל וארגון המורים, אך כ-27,000 מורים מועסקים כעובדי קבלן.
ארגון המורים ובשמו המלא: ארגון המורים בבתי הספר העל-יסודיים בסמינרים ובמכללות,
הוא איגוד מקצועי, המייצג מורים במערכת החינוך העל-יסודית בישראל.
הסתדרות המורים היא ארגון יציג של מורים וגננות במדינת ישראל.
הסתדרות המורים היא האיגוד המקצועי הוותיק ביותר בישראל.
ההסתדרות הוקמה בשנת 1903 (תרס"ג), במסגרת אספה שהתקיימה בזכרון יעקב בשם "הכנסייה הארצישראלית".
החל מסוף שנות התשעים מועסקים עובדי קבלן כמורים במערכת החינוך, עקב תהליכי הפרטה בישראל ובמשרד החינוך.
בישראל כיום מועסקים מעל ל-27,000 מורים בתנאים של עובדי קבלן, חלקם מועסקים על ידי מועצות מקומיות והשאר ברשתות חינוך שונות.
יושב ראש ועדת החינוך, התרבות והספורט של הכנסת, יעקב מרגי, קרא למשרד החינוך לקלוט את כל מורי הקבלן במערכת החינוך כעובדי מדינה.
מורי הקבלן מופלים לרעה בשכרם ובתנאיהם, נותרים מובטלים בחופשות, עובדים תחת איום פיטורים לעיתים מזומנות, וסובלים מהיעדר ביטחון תעסוקתי.
חופש הביטוי של המורה בישראל
חופש הביטוי של מורים בישראל הוא עיקרון משפטי שעוגן בפסיקות בית המשפט העליון בשבתו כבג"ץ.
עיקרון זה מבקש לאזן בין זכותו של המורה להביע את עמדותיו לבין חובותיו המקצועיות והחינוכיות במסגרת תפקידו.
לפי פסיקות בג"ץ, מורה נחשב עובד ציבור, ולפיכך הוא זכאי לחופש ביטוי.
עם זאת, חירות זו מוגבלת בהתאם לאופיו של תפקידו המחנך.
אחת ההגבלות המרכזיות היא חובת הנאמנות לשירות המדינה: מורים במערכת החינוך הציבורית, בהיותם עובדי מדינה, מחויבים לנהוג בנאמנות כלפי המדינה ומוסדותיה.
בהתאם לכך, נאסר עליהם להביע עמדות פוליטיות קיצוניות או כאלה העלולות לערער את יסודות המדינה במסגרת מילוי תפקידם.
מגבלה נוספת נוגעת לשמירה על אופי פלורליסטי של מערכת החינוך.
בהתאם לפסיקות בג"ץ, על מורה להימנע מקידום אג'נדות פוליטיות חד-צדדיות בכיתות, במטרה להבטיח סביבה חינוכית מאוזנת המאפשרת לתלמידים להיחשף למגוון רחב של דעות.
בנוסף, קיימת חשיבות עליונה לאיסור על פגיעה ברגשות התלמידים, הוריהם או הציבור הרחב.
במקרים שבהם ביטויי המורה נתפסים כפוגעניים, הדבר עשוי להוות עילה לסנקציות משמעתיות, אף אם הביטוי מוגן עקרונית על ידי חופש הביטוי.
בג"ץ הדגיש כי חופש הביטוי של מורים איננו מוחלט, ויש לאזנו מול ערכים ציבוריים אחרים, בהם שמירה על נייטרליות פוליטית במערכת החינוך ואמון הציבור בה.
עם זאת, למורים ניתנת האפשרות להביע את עמדותיהם הפוליטיות מחוץ לכותלי בית הספר, כל עוד אינם מציגים את עצמם כנציגי מערכת החינוך בעת הביטוי הציבורי.
הפסיקות בתחום זה משקפות את השאיפה לקיים מערכת החינוך נייטרלית, מקצועית ופתוחה, השומרת על איזון בין חופש הפרט לאחריות הציבורית המוטלת על אנשי חינוך.
בעל השולחן ערוך כתב על האחריות הגדולה המוטלת על המורים בישראל ועל כך שעל מורה המתרשל בתפקידו נאמר: "אָרוּר עֹשֶׂה מְלֶאכֶת ה' רְמִיָּה" ולכן על ישראל למנות מורים יראי שמים המוכשרים בלימודם.
בנוסף, אם לא מצאו הציבור מורה שהוא גם מהיר וגם דייקן, לדעת השולחן ערוך יש להעדיף את המורה האיטי והדייקן על פני המהיר שאינו מדייק.
ועוד הוסיף הרמ"א שהמורה צריך להתאמץ בעבודתו ולהשגיח על בריאותו.
ובגלל שתפקידו חשוב כל כך עליו לא ללכת לישון מאוחר כדי שלא יהיה עייף כשהוא צריך ללמד, ועליו להקפיד לאכול מסודר כדי שלא יהיה עייף או חלש ויוכל ללמד היטב.
ואם הוא לא מקפיד על זה או שהוא מסגף את גופו ובעקבות זה הוא לא מלמד כראוי, הציבור צריך לפטר אותו ולמצוא מורה אחר.
בהמשך לכך, בפניני הלכה כותב הרב אליעזר מלמד כי כאשר מצווה התורה בנוגע לשמחת החג "וְשָׂמַחְתָּ בְּחַגֶּךָ… וְהַלֵּוִי וְהַגֵּר וְהַיָּתוֹם וְהָאַלְמָנָה אֲשֶׁר בִּשְׁעָרֶיךָ"(דברים, ט"ז, י"ד) כוונת התורה ב"לויים" אלו תלמידי החכמים והמורים שתפקידם ללמד ולחנך את ילדי ישראל, ולכן יש מצווה מפורשת לשמח אותם בחגי ישראל.
בטרילוגיית שר הטבעות, מורדור היא ארץ בדרום הארץ התיכונה.
פשר השם מורדור בלשון העלפים הוא "ארץ שחורה" וזהו גם כינויה.
המתיישב הראשון בה היה סאורון בעידן השני, לאחר שנמלט מחורבן נומנור.
מורדור גובלת בשני רכסי הרים - הרי האפר (ארד ליתוי) והרי הצל (אפל דואת).
בדרום מורדור ישנו אגם בשם אגם נורנן לידו מעבדים עבדים שדות תבואה לאורקים עבדי סאורון.
בצפון מערב מורדור ישנה רמת גורגורות שבמרכזה הר האבדון והמגדל האפל ברד דור.
בצפון מערב מורדור, היכן שארד ליתוי ואפל דואת נפגשים, ישנו השער השחור אל מורדור (המורנון).
לאחר תבוסתו במלחמת הברית האחרונה, שממה מורדור מיושב, עד לשובם של הנאזגול וסאורון.
לאחר שהושמדה הטבעת והובס סאורון, המלך אלסר (אראגורן) נתן את מורדור לנחלה לעבדים־לשעבר, כדי שיפריחו את השממה.
הר האבדון, או הר הגזירה, הוא הר געש הנמצא בליבה של מורדור.
ההר נקרא באנגלית Mount Doom, ובסינדארין כאמון אמרת' (הר האבדון) וגם כאורודרואין (הר הגורל).
הר זה הוא המקום בו חישל סאורון את הטבעת האחת ולכן זהו המקום היחיד בו ניתן להשמידה.
בתום העידן השני נערך למרגלות ההר הקרב המכריע בין כוחותיו של סאורון לבין הברית האחרונה בפיקודם של גיל גלד ואלנדיל.
בקרב זה הוכרע סאורון ונלקחה טבעתו, אך לא הושמדה.
בסדרת ספרי שר הטבעות מתוארת יצירת אחוות הטבעת על ידי חבירתם יחד של נציגי עמים שונים, אשר משימתה היא להגיע להר האבדון ולהשמיד שם את הטבעת.
לאחר תלאות רבות ופירוקה של האחווה, מגיעים פרודו בגינס ורעו הנאמן, סאם גמג'י אל ההר, הטבעת מושמדת ועימה סאורון שקשר את גורלו בגורלה.
בטרילוגיית הסרטים, אתר הצילום הכללי להר האבדון הוא הר הגעש נגאורוהו אשר באי הצפוני של ניו זילנד.
מורה (קרואטית, הונגרית וסלובנית: Mura, גרמנית: Mur) הוא נהר במרכז אירופה, העובר במדינות סלובניה, אוסטריה, קרואטיה והונגריה.
נשפך לנהר דראווה, שנשפך לבסוף לנהר הדנובה.
מקורו של הנהר נמצא בפארק הלאומי האוסטרי הוהה טאורן, בגובה 1,898 מטר מעל גובה פני הים.
אורכו הכולל הוא 465 קילומטר, כש-295 קילומטר נמצאים באוסטריה, 98 בסלובניה, והשאר עובר לסירוגין על גבול קרואטיה-הונגריה, ומסתיים ליד העיירה לגארד שבקרואטיה, שם הוא נשפך לנהר דראווה.
העיר הגדולה ביותר בה עובר הנהר היא גראץ שבאוסטריה.
במקומות שונים בנהר ישנן עדויות על טחנות מים שהופעלו על ידי זרם הנהר מאז המאה הרביעית לפנה"ס.
השיטה של הפעלת טחנות על ידי מים אומצה מאוחר יותר על ידי הסלאבים והמדיארים שהגיעו לאזור.
בשנות ה-20 וה-30 של המאה ה-20 עוד פעלו טחנות רבות מכוח הנהר.
כיום פועלת רק טחנה סלובנית אחת בשם "Babičev mlin".
בנהר ישנן כמויות קטנות של זהב, אמנם לא מספיק בשביל שינוצל כיום, אך בתקופות קדומות השתמשו בו.
רפובליקת מורדוביה (רוסית: Республика Мордовия, מוקשנית: Мордовскяй Республикась) היא רפובליקה בפדרציה הרוסית, במרכז החלק האירופי של רוסיה.
חבל מורדוביה היה חלק מהנסיכויות הטטריות שהיו באזור עד שנכבש ב-1554 על ידי איוואן האיום, נסיך מוסקבה.
המורדובים, שלא הייתה להם מדינה משלהם, לא התנגדו בצורה פעילה לשלטון החדש.
הרוסים במאה ה-17 ניסו לנצר בכוח את המורדובים, שהאמינו בשמאניזם.
בתקופת האימפריה הרוסית שטח הנוכחי של הרפובליקה היה מפוזר בין מספר גוברניות.
מ-1918 עד 1920 שלט ברפובליקה רוב הזמן הצבא הלבן, עד שבשנת 1920 כבשו את האזור הכוחות הקומוניסטיים.
ביולי 1928 הוקם "אוקרוג" (יחידה מנהלית) מורדוביה.
בינואר 1930 הפך האוקרוג למחוז (אובלסט) אוטונומי וב-1934 הפך המחוז האוטונומי לרפובליקה אוטונומית ברפובליקה הסובייטית הפדרטיבית.
עם התפרקות ברית המועצות הפכה הרפובליקה האוטונומית לרפובליקה ב.
החוקה המודרנית קיימת משנת 1995.
הממשל מנוהל לפי חוקה שהתקבלה בשנת 1995. המחוקק הוא "האספה הממלכתית של רפובליקת מורדוביה".
בראש רשות המבצעת עומד "ראש הרפובליקה" שנבחר בבחירות ישירות לכהונה של 5 שנים.
בשנת 2021 בבחירות ניצח ארטים זדונוב.
מבחינה מנהלית הרפובליקה כוללת 3 ערים בעלי מעמד מיוחד ו-22 ראיונים.
הרפובליקה נמצאת במרכזו של מזרח החלק האירופי של רוסיה.
בין שאר הסובייקטים בפדרציה היא במקום ה-71 בשטחה.
היא גובלת מצפון ובמערב במחוז ניז'ני נובגורוד, בצפון-מזרח - במחוז פנזה, ממזרח ודרום מזרח - ברפובליקת צ'ובשיה, ממערב ודרום מערב - במחוז אוליאנובסק.
הנהרות החשובים של הרפובליקה הם סרנקה ואינסר, יובליו של הוולגה.
אוכלוסיית הרפובליקה נמצאת במגמה של ירידה מתמדת.
בשנת 1970 התגוררו בה קצת מעל למיליון תושבים.
בשנת 2024 מתגוררם כ-766 אלף תושבים.
בבירת הרפובליקה מתגוררים כ-310 אלף תושבים (כ-40% מאוכלוסיית הרפובליקה).
בערים מתגוררים כ-69% מכלל האוכלוסייה.
בהתאם לנתוני מפקד אוכלוסין 2021 של הפדרציה הרוסית רוב האוכלוסייה הם רוסים, המהווים 51.8% מהאוכלוסייה (בעבר חלקם היה כ-60%).
המורדבינים (עם פינו-אוגרי) מהווים 37.1% מהאוכלוסייה.
עמים נוספים החיים במורדוביה הם הטטרים המהווים 4.9% מהאוכלוסייה, אוקראינים וצ'ובשים.
כ-3-4% מאוכלוסיית הרפובליקה הם אסירים שמורכזים במתקני כליאה רבים ברחבי האזור.
גיז'רמו מורדילו (נהגה מורדיז'ו) מננדס (בספרדית: Guillermo Mordillo Menéndez; 4 באוגוסט 1932 – 29 ביוני 2019) שהיה ידוע כ"מורדילו", היה קריקטוריסט ארגנטינאי שזכה לפרסום עולמי בשל איוריו ההיתוליים, הצבעוניים ונטולי המלל, אשר סבבו, בין השאר, סביב אהבה, ספורט ובעלי חיים ארוכי גפיים וצוואר.
במשך השנים זכה מורדילו בפרסים יוקרתיים בגין יצירתו, עבודותיו פורסמו בכתבי עת רבים, וכן הוצגו בתערוכות.
מורדילו נולד ב-4 באוגוסט 1932, בבואנוס איירס, ארגנטינה, כבן למהגרים מספרד.
בשנת 1948, בהיותו בן 16, השלים לימודי תעודה כמעצב בתיכון לעיתונות.
בשנת 1950 החל לעבוד כאנימטור באולפן "בורונה ברוצ'ה".
ב-7 בנובמבר 1955 העתיק את מגוריו ללימה, פרו.
במהלך שהותו בפרו שימש מורדילו כמעצב "פרילאנס" במשרד הפרסום מק'קאן אריקסון.
בשנת 1960 היגר לארצות הברית והועסק באולפני "סרטי פרמאונט" שבניו יורק.
בשנת 1963 הגיע לפריז, שם החל לבסס מוניטין כ"מורדילו הקריקטוריסט" - איוריו החלו להתפרסם בכתבי עת אירופאיים רבים.
בשנת 1969 נישא מורדילו לאמפרו קמראסה, וב-1972 נולדה בתם.
בשנת 1980 מונה כנשיא אגודת ציירי הקומיקס העולמית, אשר מושבה בז'נבה, שווייץ.
בחלוף השנים נדד מורדילו בין ארגנטינה, פרו, ארצות הברית, צרפת וספרד.
מורדילו אייר ספרי ילדים, מודעות פרסום, קריקטורות וכרטיסי ברכה.
נוסף להערכה האמנותית שקצר מורדילו, יצירותיו זכו להצלחה שיווקית והתנוססו על גבי כרזות, לוחות שנה, פאזלים, כלי כתיבה, בובות פרווה, סרטי וידאו, עניבות, גרביים ומצעים.
מוצרים אלו שווקו ברחבי אירופה, ארצות הברית ואף בישראל (על ידי "ורדינון", "דורנט" ו"הפי טיי").
בשנת 2001 אף החלה הפקתה של סדרת אנימציה בריטית בהשראת דמויותיו של מורדילו.
איוריו של מורדילו לא היו תלויי-תרבות בשל היותם נטולי מלל, ועל כן זכו להערכה במדינות רבות בעולם.
העולמות המלאכותיים שהוא תיאר באיוריו היו משוללי כל סממן גאוגרפי או לאומי - הם היו עשויים להיות בכל מקום.
המתח הבין-מגדרי, היחס הדואלי לטכנולוגיה, החשש מפני מה שהעולם טומן בחובו, וההנאה שבספורט - כל אלו היוו מוטיבים מרכזיים ביצירתו.
שני ענפי הספורט העיקריים שהיוו מושא לאיוריו הם כדורגל, בו הרבה לשחק כילד, וגולף, אשר אימץ כמבוגר.
מורדילו ביקש לבטא ביצירותיו צבעוניות, את חופש הביטוי, הדמיון והיצירה.
ערכיו אלו גלומים בקריקטורה ידועה משנת 1984, שצייר מורדילו עבור הארגון ההומניטרי "אמנסטי" - איש קטן נעצר משום שהעז לצבוע את ביתו, הממוקם בליבה של עיר אפורה, בגוונים עליזים.
מורדילו נפטר בספרד ב-29 ביוני 2019.
"הומור הוא הבלט של ריקוד החיים הנצחי"
"דבר אינו סופי בטרם הוא נשכח"
"כל שרציתי היה ליצור דמות שיאהבו כולם"
"כשהגעתי לפריז, לא הייתה לי ברירה אלא ליצור הומור אילם, משום שהצרפתית שלי הייתה גרועה"
"כנראה שהראש שלי באירופה והלב בארגנטינה.
אני יודע כיצד לבחון זאת - אם נערך משחק כדורגל בין ספרד לארגנטינה ואני מעודד את ארגנטינה, זה אומר שלבי בארנגטינה" - מתוך ראיון שהעניק למגזין ארגנטינאי ב-1992.
מורה דרך בארץ ישראל וסוריה הוא ספר משנת 1890 מאת אברהם משה לונץ, שנועד להיות מעין מדריך "בדקר" (Baedeker) בידי הקורא העברי.
בעמוד הראשון של הספר מגדיר מחברו את מטרתו:
הספר המקורי ראה אור ב"שנת תרנ"א - ותתב"ג לגלותנו - שנת 1890".
אלי שילר, מהוצאת ספרים "אריאל", הוציא הדפסה חדשה של הספר ביוני 1979. הוא כותב כי לונץ קיווה שהמדריך, אשר יופץ בקרב תושבי הארץ והבאים אליה, יוכל לסייע לו כספית לאור המצוקה שאליה נקלע.
"ברם תוחלתו נכזבה...ואף כי שהכל גמרו הלל על המדריך, לא הייתה השעה כשרה למכירתו בעותקים לאלפים." בפועל הסיבה הייתה שהשלטון העות'מאני סגר את נמל יפו בפני העולים מרוסיה ומרומניה, ולונץ כותב: "ומי ישים עוד לב ל"בדקר" זה?".
הואיל והספר נועד להיות מדריך לבאים לארץ ישראל הוא מתאר את סדרי השלטון והמשפט בארץ, כיצד מסופקים שירותים לציבור ו"ידיעות ואזהרות מועילות".
מכאן הוא מונה את הערים בהן יושב נציג השלטון : פחה או ממלא מקומו "קים מקאם": עשר בארץ ישראל ובלבנון - בצור ובצידון- ושתיים בעבר הירדן - קיר מואב ורמות גלעד.
פחה יושב רק בירושלים בעכו ובשכם, האחרון הוא "המפקח על כל חבל עבר הירדן".
המדריך גם עוסק בפיננסים ובכלכלה: מונה את ימי השוק בארץ ישראל, כך למשל בצפת בכל יום ששי שוק לתבואה, שוק אל חאן, סמוך לטבריה, הוא "אחד השווקים היותר גדולים בארץ" וכן השוק בלוד לבהמות מכל הסוגים חוץ מפרים ופרות - אלה עולים לשוק בירושלים או יורדים לאשקלון.
הוא מציג גם את המידות והמשקלות הנהוגים בארץ "ללח וליבש".
כמו כן, "מחירי כל מאכל ושאר צורכי האדם".
בין השאר מוצגים המחירים הבאים: רוטל חלב - 6 גרוש, רוטל נפט - 4 גרוש ו-20 פרוטות, גמל 1,200 גרוש, נעליים אירופאיות 60-70 גרוש ושכר העבודה ל"איש גדול" ליום - 8 גרוש, לנער - 4 גרוש ולפועל העובד אצל "אמן" 40-70 גרוש לשבוע.
מטבעות המדינה הן: פרוטה (פארה), מטליק - 20 פרוטות וגרוש (קורוש) - 40 פרוטות.
הוא מציג את לוח ערכי המטבעות לפי מחירם בארץ ישראל ובשאר הארצות.
לדוגמה: מחיר נייר דולר "אמעריקא" - בארץ: 27 גרוש ו-10 פרוטות ובשאר הארצות: 30 גרושים ו-20 פרוטות.
הוא מוסיף כי מחיר המטבעות משתנה מעיר לעיר.
הוא מסביר את סדרי הדואר: התעריפים ומועדי הגעת הדואר מאירופה ומועדי משלוחו.
ולבסוף, פרק קצר על "נימוסי הערבים" ,למעשה תולדות האסלאם.
הוא מביא מבחר מונחים בערבית ודוגמאות לדו-שיח.
ובסיום, דרכי המסע לארץ ומהארץ לחו"ל.
בחלק זה הוא מפרט את המסלולים המומלצים:
ביום שלישי האוניות מגיעות ליפו.
אם הים גועש על הנוסע לסמוך על בעלי הסירות כי יביאו אותו לחוף.
לעשר מדינות יש קונסול בעיר היכולות לעזור לך בעת הצורך, חמישה שירותי דואר, חלפן כספים אחד ורופא יהודי אחד.
"סחר העיר הזאת רב כי אדמתה דשנה ופוריה".
בקרבתה 300 פרדסים, ומיליוני תפוזים, לימונים ואתרוגים, נשלחים מכאן לחו"ל.
יפו היא עיר נמל ובשנה שעברה עברו דרכה 399 אוניות קיטור ו-554 אוניות מפרש.
בעיר "ועד הפועל" הדואג לעולים לארץ ישראל.
שמונה מושבות בסביבות יפו: ראשון לציון, נחלת ראובן, רחובות, עקרון, גדרה, קסטיניא, פתח תקווה ויהוד.
הוא מציע כי הנוסעים, אשר באים בקבוצה, יישכרו עגלה מיוחדת אשר תוביל אותם לכל המושבות.
מהלך של תשע שעות ועצירה בשלוש תחנות בדרך: אחרי שעתיים ברמלה, עוד שלוש שעות בבאב אלואד ואחרי עוד שלוש שעות בקלניא ושעה אחרונה העלייה לירושלים.
הקטע הראשון של הדרך עובר בין "גגות שתולים עצים רעננים המרהיבים עין ומפיקים ריח, בייחוד בימי האביב, כאשר יתפתחו הפרחים ורוח צח חרישית הבא מפאת ים ישא את הריח הנעים הזה על פני כל הדרך".
ברמלה אפשר לראות את החדר בו שכן נפוליאון.
יש בעיר שלושה בתי מלון ליהודים ושנים - ל"לועזים".
מרמלה לבאב אלואד דרך מישורים - "המרכבה תמהר לרוץ ארח".
בבאד אלואד העגלה תעמוד שעה.
עוברים את אבו גוש - שם היה עריץ, אשר הוא ושלושת אחיו וחמישים ושמונה בניהם "וישללו את כל העוברים בדרך הזה".
ליד קלניא, יהודים רכשו קרקע ועומדים להתיישב עליה.
כאשר תראה את בתי העיר ירושלים, עצור : "קרע את בגדיך, ועמהם גם לבבך וברך ברכת "ברוך דיין האמת" וכן ברכת "ברוך מציב אלמנה", כי מכאן יש שכונות של יהודים: מחנה יהודה, נחלת שבעה.
וכך תגיע לתחנה הסופית, היא שער יפו.
ירושלם - תוכנית לשלושה ימים
בעיר שבעה בתי מלון, מהם שלשה "רק עניים מדוכאים יוכלו לגור בהם".
לעשר ממשלות יש קונסולים בעיר.
רופאים מוסמכים מבני "מאחינו" - חמישה.
שולחנים (מחליפי מטבעות ובנקאיים) - שבעה.
מספר תושבי העיר: 41,335, יותר ממחציתם יהודים - 25,412 תושבים עם רוב של אשכנזים.
הוא מונה את תכונות העיר: לאור העובדה כי עולים רבים הגיעו לעיר, היה צורך להקים שכונות מחוץ לחומות.
העיר הישנה עומדת על ארבע הרים: המוריה, ציון, אקרא (צפונית מהר הבית ובצעיתא (בצפון מערב).
אין מים בעיר "רק למטר השמים תשתה מים".
לעיר חמישה רבעים: ארמני, יהודי, נוצרי, המערביים (ליד הכותל המערבי) ורובע "באב חטה" - על כל גבעת בצעיתא.
להלן תוכנית מומלצת לסיורים בעיר:
יום ראשון: הכותל המערבי - מוצע לומר תיקון חצות, בית חולים משגב לדך, בתי מדרש, בתי הכנסת הספרדים החורבה, מגרש הרוסים, קברי המלכים וקבר שמעון הצדיק.
יום שני: מערת צדקיהו, הר הזיתים, נחל קדרון, נקבת השילוח, בית ספר כל ישראל חברים ברחוב יפו, "בית היתומים", בית חולים רוטשילד ובית הספר - "בית לחמעל".
יום שלישי: מערת צדקיהו, חצר המטרה, "מצודת אנטוניא", שער השלשלת, בית כנסת הקראים, בית כנסת תפארת ישראל ובריכת חזקיהו, קבר דוד, בריכת ממילא.
אחרי הצהרים: קבר רחל, בית לחם, בריכות שלמה וחברון.
"שני ימים דרושים להמסע הזה, ועל הנוסע לקחת עמו ערבי אחד או מורה דרך אחר אשר ילוהו בדרכו, וכן עליו לקחת עמו צדה לדרך, כי בית מלון לאחינו אין בכל הדרך הזה"
מירשלם ליריחו שש שעות, בדרך נעבור את המדבר דרכו הוליכו את השעיר לעזאזל (ביום כיפור).
מהדרך יש תצפית על בקעת הירדן וים המלח.
ביריחו "עין שולטאן" - מעיין ממנו יוצא מים בשפע, נקרא מעיין אלישע, לפי המקרא אלישע הנביא ריפא את המעיין.
בהמשך שרידי טחנות להכנת סוכר מקני הסור שגדלו במקום.
למחרת, יקדים לקום, כדי שיגיע לים המלח לפני שיהיה חם.
האדמה היא בעלת צבע לבן: ערבוב של מלח, גפרית וסיד.
ים המלח הוא "אחד הימים הקדומים והנפלאים".
טעם המים הוא מלוח, מר ומעורר גועל.
מיריחו עולים צפונה דרך נהר הירדן.
הירדן הוא "היותר גדול ונכבד בארץ ישראל".
יש בו דגים רבים, בייחוד סמוך לים כנרת.
הירדן הוא קדוש לנוצרים והם יבואו לטבול בו.
אל הגליל אפשר לנסוע בשתי דרכים:
על גבי סוסים או פרדות בדרך הלא-סלולה: שכם, ג'נין.
בדרך הים עד חיפה ומשם בדרך לא-סלולה לצפת.
לנוסע יחיד מוצע לצאת מירושלים, ביום חמישי, בשיירה היוצאת כל שבועיים עד לטבריה.
בשבת יהיה בשכם ויבקר את השומרונים.
בדרך אין בתי מלון ויש לקחת צידה לדרך.
יוצאים מירושלים בערב מאוחר (או בבוקר מוקדם), אחרי שלוש שעות עוצרים ללינה באל בירה.
עוברים את "ואדי חרמיה", והוא מוסיף תרגום : עמק השודדים ומתאר :"מראה במקום יתן צדק לשם הזה".
עוברים את שילה העתיקה, ה"המהוללה והנודעה בדברי ימי עמנו הראשונים.
מגיעים לעוורתא, בה קברי אלעזר הכהן ופנחס בנו.
קבר יוסף הוא מחוץ לעיר.
המבנה עליו נבנה על ידי קונסול בריטניה בשנת 1865. לונץ קובע: "גם הקבר הזה הוא אחד מהקברים שאין כל ספק באמתתם".
עולים להר גריזים והר עיבל וממשיכים צפונה לג'נין.
ממשיכים ליזרעאל ב"דרך רעה", מגידו, הר תבור, טבריה והיעד צפת.
לעדת הספרדים, בעלת 1,460 נפש - שמונה בתי כנסת.
אין בית ספר ואין תלמוד תורה בעיר.
חם מאוד בעיר וקשה לחיות בה.
בחמי טבריה בריכה אחת ובה יתרחצו כל האנשים.
"המונים מתושבי הארץ נוהרים לרחוץ בהם ולמצוא מרפא למחלתם".
יש בה שלושה יהודים "סוכני מדינות": אוסטריה, פרס וצרפת.
הברון רוטשילד בנה בעיר בית ספר.
בית כנסת גדול ויפה הוא של מהר"י אבואב.
רק בית כנסת אחד להם "בית הכנסת האר"י.
מצב העיר "הוּרַם והוטב בשנים האחרונות".
בגליל ארבע מושבות ראש פינה (ג'יוני), יסוד המעלה, משמר הירדן ועומדת להבנות מחניים.
מצפת לחיפה 12 שעות רכיבה עד עכו על פרדה או סוס.
אפשר לעצור במירון אצל קבר רבי שמעון בר יוחאי.
אם מגיעים בל"ג בעומר מתקיימת כאן "הלולא והדלקה".
גם בחודש אלול נוהגים להגיע לקבר.
בעכו יש בית אכסניה של ר' יצחק שו"ב.
את נחל הקישון עוברים ב"אוניה קטנה" תמורת 3 גרוש ומגיעים לחיפה.
בחיפה "קאים-מקאם" וחמישה צירי מדינות.
הוא מדגיש את קיומם בכל עיר.
שכן במשטר הקיים בארץ ישראל רק הם יכולים לסייע לנוסע אם ייתקל בבעיה.
אוניות קיטור יעמדו בחופה - רחוק בים כי החוף לא טוב".
עדת הספרדים היא העתיקה בעיר.
בעיר נראה קברו של "ר' אבדימי (דמן חיפה) ובשיפולי ההר מערת אליהו.
בכוחה לרפא חולי השגעון ונכפה.
הוא מתפעל מאוד מהר הכרמל.
בחיפה עולים על "עגלת איכרים" עד זכרון יעקב.
בזיכרון 80 משפחות ושלוש מושבות בנות : טנטור (בתכנון), 17 משפחות באם אלג'מאל ו13 בושווי.
רב המושבה הוא הרב המופלג אסאועצקיץ.
יש בה גם רופא, ד"ר קליין.
עוברים את נחל התנינים ואת נהר אלחודירא - שם החלו להקים מושבה.
מפה נוסעים ליפו דרך המושבה יהוד, אליה באו תושבי פתח תקווה כאשר מצאו כי שפלת פתח תקווה "מזיקה לבריאות"
ועתה 22 עמודי פרסומות לבתי מלון, בתי ספר וחסד, בתי מלאכה וחרשת בארץ ישראל.
ביפו "האטעל פאלעסטינא" - "חדרין מרוחים ומפוארים, מאכליו טובים וערבים ובו מרחצאות ושאר תענוגות בני האדם."
Drogen-und Apotheker- Waaren-Handlung לסמי מרפא, בשמים, תמרוקים וכל מיני צבעים.
עיתון "האור" לפנים הצבי גיליון יוצא מדי שבוע בירושלים.
בית חולים משגב לדך מקבל חולים ללא תשלום.